No jah, kaks pilti. Kaks erinevat suurust aga üks ja sama tegelane   Ma tunnen ammu, et ma pole kirjutanud just eriti palju oma kassist ja ka ilves on tähelepanuta  jäänud. Kui uskuda jahimehi, siis ilves istub hetkel pesakaitses, sest tal on järelkasvu vaja kaitsta.  Igatahes, sellel kollasel "peletisel" pole vaja küll kellegi eest kaitset. Hoidke kõik oma piip ja prillid, kui tema lähedusse satute…. Kui süüa ei saa, siis NÕUTAKSE. Kui tema liiv on koristamata, siis tehakse pahast häält. Kui sa liha lõikad, on ju mõeldamatu, et sa talle ei anna - eksole onju   Kui ei anna, siis võib sulle käpaga virutada ja kui siis saab riielda, siis on SUURT ülekohut tehtud. Siis minnakse kuhugi nurgataha põrnitsema ja puhisema.  Üldse, kui teda sülle ei lasta, siis tuleb kogu oma viha välja valada - näiteks treppi mööda elevandina joostes, kui sa tahad filmi vaadata ja tugevat müra teha ….